### 10.    Beslutning om indsats i forbindelse med "Ren natur og by"

**Åbent**

Sagsnr.: 326-2020-77512       J.nr.: 05.00.00           Dokumentnr.:
326-2020-327305

**Sagstype**

Beslutning.

**Resume og sagens baggrund**

I budgetaftalen for budget 2021-2024 er der afsat 250.000
kr. årligt til ren natur og by, jævnfør U13 - ”Der etableres en ordning, hvor
borgerne på bibliotekerne kan låne refleksveste, gribetang og ekstra
affaldssække til affald. Sammen kan vi samle affald!”.

Administrationen foreslår, at den nuværende ordning udvides
ved at tilbyde gratis affaldskit til frivillige affaldsindsamlere, og at
kommunen tilslutter sig konceptet ”Ren natur” under Hold [adresse] Rent.

**Indstillinger**

Chefen for Vej, Ejendom og Affald indstiller,

1.    at Kalundborg
Kommune udleverer gratis affaldskit til frivillige affaldsindsamlere, og

2.    at kommunen
tilslutter sig konceptet ”Ren Natur” under hold [adresse] Rent.

**Behandling**

Teknik- og Miljøudvalget.

**Sagsfremstilling**

I Kalundborg Kommune kan frivillige affaldsindsamlere
allerede nu få udleveret en gratis affaldssæk med tilhørende sækkemærke, og på
den måde få afhentet det indsamlede affald af skraldemanden. Desuden kan større
grupper af frivillige affaldsindsamlere låne affaldsudstyr (snapper, vest og
handsker), og bestille det indsamlede affald afhentet af Entreprenørservice.

Der har indtil nu ikke været nogen forespørgsel på
udlevering af gratis affaldssække og sækkemærker, og administrationen vil
derfor foreslå, at tilbuddet ændres til et gratis affaldskit.

Et affaldskit vil bestå af en affaldssnapper, en
refleksvest, 2 affaldssække, 2 sækkemærker samt et par handsker.

Det vil fortsat være muligt at låne affaldsudstyr til større
indsamlingsdage.

Laurits Christiansen og låneudstyr vil kunne bestilles via hjemmesiden
ved hjælp af en simpel selvbetjeningsmetode. Affaldskit vil herefter kunne
afhentes på bibliotekerne, Borgerservice, [adresse] samt på havnekontoret i
[adresse] og på Sejerø. Låneudstyr kan fortsat afhentes på materielgården,
Rynkevangen 13 i Kalundborg.

Administrationen vil løbende annoncere i de forskellige
medier for at udbrede tilbuddet.

”Ren natur”

Som medlem af Hold [adresse] Rent, som faciliterer en række
opgaver for kommunen, blandt andet dataopsamling omkring henkastet affald, er
det muligt at tilslutte sig konceptet ”Ren Natur” og via dette udbyde
indsamlingsruter til frivillige foreninger og ildsjæle.

Konceptet ”Ren natur” danner rammen om et fælles ansvar for
affaldsfrie lokalområder. Der udbydes sponsorerede indsamlingsruter til lokale
foreninger og grupper af ildsjæle. Kommunens rolle er i samråd med Hold [adresse]
Rent at foreslå og godkende indsamlingsruter og efterfølgende afhente det
indsamlede affald.

Flere foreninger og frivillige ildsjæle i kommunen har de
seneste år efterspurgt kommunens deltagelse i ”Ren Natur”.

Ved at deltage i ”Ren Natur” vil denlokale natur blive
ryddet for henkastet affald. Projektet gavner foreningerne, som får økonomiske
midler, og det gavner kommunen, som får en suppleret renholdelsesindsats
igennem borgerinddragelse.

Opgaven for foreningerne er så konkret og ukompliceret, at
alle kan være med, og så sker det i forbindelse med frisk luft og godt samvær
med andre. Dertil kommer følelsen af at gøre noget godt for sit nærområde.

I 2020 deltog 35 kommuner med tilsammen 391 foreninger. I en
netop udgivet årsrapport fremgår det, at ”Ren natur” er en succes andre steder
– se Bilag 1.

Teknik- og Miljøudvalget besluttede den 6. december 2018, at
Kalundborg Kommune ikke skulle deltage i konceptet, men administrationen
foreslår, at Teknik- og Miljøudvalget genovervejer muligheden for, at kommunen
tilslutter sig projektet i 2021 med en efterfølgende evaluering.

Deltagergebyret beløber sig til 20.000 kr., som foreslås
finansieret af det årlige afsatte beløb på 250.000 kr. til Ren natur og by.

**Økonomiske konsekvenser**

Indkøb af affaldsudstyr og sækkemærker vil årligt koste
cirka 100.000 kr. og deltagergebyret til projekt ”Ren natur” vil koste 20.000
kr. Begge dele foreslås finansieret inden for den afsatte budgetramme på
250.000 kr.

**Bilag**

|  |  |
| --- | --- |
| Bilag 1 - Årsrapport Ren Natur 2020 | 326-2020-327668 |